recursal/SuperWikiNEXT-32B huggingface dataset:
Sammenligning av en sykkelslange til terreng (den tykke) og landeveg (den tynne)
En **innerslange** eller **dekkslange** er en oppblåsbar torus som brukes på innsiden av noen typer kanttråddekk for å holde på luften. På slangen er det festet en ventil som kan brukes til å fylle og tømme slangen for luft. Slangen gir dekket strukturell støtte og fjæring, mens det ytre dekket gir veggrep og beskytter den mer skjøre slangen.

Bruk
----

Dekkslanger er mye brukt på kanttråddekk for tråsykler, men brukes også i mange motorsykler og tunge kjøretøy som lastebiler og busser.

For andre kjøretøy har slangeløse dekk i stor grad tatt over grunnet fordeler som muligheten til å ha bruke lavere trykk (uten en slange som da står i fare for å klemstres mellom felg og dekk) og muligheten til å ha høyere trykk (som kan sprenge et slangedekk).

Store innerslanger (for eksempel traktorslanger) brukes av og til som improvisert flyteutstyr.

Materialer
----------

Slangen kan være laget av en blanding av naturgummi og syntetisk gummi. Naturgummi er mindre utsatt for punkteringer og ofte mer smidig, mens syntetisk gummi er billigere. Ofte vil rasersykler ha en høyere prosentandel naturgummi enn vanlige sykler.

Ytelse
------

Innerslanger vil slites ut over tid slik at de blir tynnere og har større sannsynlighet for å sprekke. Ifølge produsenten Dunlop bør slanger byttes så ofte som hver 6. måned.

Dekk med slange har en tendens til å ha mer rullemotstand enn slangeløse dekk grunnet friksjon mellom slangen og dekket.

Se også
-------

* Slangeløst dekk

Referanser
----------

1. ↑  «Inner tube buying guide». Besøkt 10. juli 2020.
2. ↑  Smythe, Simon. «Why don’t the pros use tubeless tyres?». Besøkt 10. juli 2020.
3. 1 2  «TEN THINGS YOU NEED TO KNOW ABOUT INNER TUBES». Besøkt 10. juli 2020.
4. ↑   Gearbikesreview="How to Change a Inner Tube"

| * v
* d
* r
Sykkeldeler |
| --- |
| Ramme | 
* Styre
* Styrefremspring
* Styrerør
* Styrelager
* Gaffel
	+ Gaffelende
	+ Girøre
* Setepinne
* Sadel
* Kranklager
* Demping
* Geometri

 | Diagram |
| Hjul | 
* Dekk
	+ Pariser
	+ Kanttråd
		- Slange
		- Slangeløs
* Dekkventil
* Ventilhette
* Eike
* Eikenippel
* Hurtigkobling
* Nav
	+ Fastnav
	+ Frinav
	+ Mikronav
	+ Flippflopp
* Platehjul

 |
| Drivverk | 
* Pedal
* Effisiens
	+ Meter per pedalomdreining
* Kranksett
	+ Frikrank
	+ Klinge
* Kjede
* Kjedelås
* Krans
	+ Frikrans
	+ Kassett
* Kjedestrammer
* Gir
	+ Kjedegir
	+ Navgir
	+ Automat
	+ Girkasse
* Drev
* Kjedeløs
	+ Akseldrift
	+ Beltedrift
	+ Snordrift

 |
| Kabling | 
* Girskifter
* Bowdenkabel
* Kabelføring
* Brems
* Endehylse

 |
| Utstyr | 
* Bjelle
* Flaskestativ
* Sykkelkåpe
* Sykkeldata
	+ Fart
	+ Effekt
	+ Kadens
	+ Puls
* Støtte
* Lys
* Skjerm
* Sykkelpakking
	+ Bagasjebrett
	+ Lav frontbærer
	+ Kurv
	+ Sidevesker
	+ Seteveske
* Eikekort
* Refleks
* Klesbeskytter
	+ Frakkbeskytter
	+ Kjedeskjerm
* Styrevotter
* Støttehjul
* Sykkelverktøy
* Varselpinne

 |
**Georg Winter** (født 1941 i Hamburg) er en tysk forretningsmann og miljøøkonom. Han regnes som grunnlegger av prinsippene for miljøbevisst bedriftsledelse.

Winter er opprinnelig utdannet jurist med doktorgrad i 1973. Fra 1972 var han direktør for det familieeide firmaet *Ernst Winter & Sohn Norderstedt GmbH & Co*. Allerede fra begynnelsen av sitt virke som bedriftsleder gjorde han miljøvern til et av sine viktigste anliggender. Han utformet den såkalte «Winter-modellen» for miljøbevisst bedriftsledelse, som han også gjennomførte i sin egen bedrift. Winter viste hvordan miljøvern kunne integreres i produktutvikling, marketing og materialanskaffelse. I 1984 grunnla han *Bundesdeutsche Arbeitskreis für Umweltbewusstes Management*, som flere hundre bedrifter etterhvert har sluttet seg til.

Fra 1987 trakk han seg tilbake fra ledelsen av familiebedriften og viet sin tid utelukkende til miljøvern. Samme år skrev han boken *Das umweltbewusste Unternehmen* (*Miljøbevisst bedriftsledelse*), som regnes som et standardverk innen miljøbevisst tenkning i bedrifter. I 1991 grunnla han *Internationale Netzwerk für Umweltbewusstes Management*, som 25 næringslivsorganisasjoner tilhører. Han mottok *Umweltpreis der Bundesstiftung Umwelt* i 1995.

Han tok også initiativet til *Haus der Zukunft*, et hus som åpnet i 1998 og som gir plass til almennyttige organisasjoner som er aktive i krysningspunktet mellom næringsliv og miljøvern.

Fra 2002 har Winter engasjert seg for organisasjonen *Sustainable Management for All Local Leaders*.

Referanser
----------

1. ↑   Gemeinsame Normdatei, besøkt 24. april 2014[Hentet fra Wikidata]
2. ↑   Persée, oppført som Georges Winter, Persée author ID 210202, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 11. desember 2014[Hentet fra Wikidata]
4. ↑   Gemeinsame Normdatei, besøkt 1. mars 2015[Hentet fra Wikidata]
5. ↑   www.dbu.de, besøkt 5. oktober 2020[Hentet fra Wikidata]

Litteratur
----------

### Miljøvern

* Georg Winter: *Das umweltbewußte Unternehmen. Ein Handbuch der Betriebsökologie mit 22 Check-Listen für die Praxis.* Beck Verlag, München 1987 ISBN 3-406-32153-4, utgitt på norsk under tittelen *Miljøbevisst bedriftsledelse*, Cappelen 1991 ISBN 82-02-13219-3
* Hopfmann, Jürgen/Winter, Georg (red.): *Zukunftsstandort Deutschland : das Programm der umweltbewussten Unternehmer* Droemer Knaur, 1997
* Georg Winter (Hrsg.): *Ökologische Unternehmensentwicklung : Management im dynamischen Umfeld.* Springer Verlag, Berlin 1997
* Georg Winter: *Das umweltbewusste Unternehmen : die Zukunft beginnt heute.* im Selbstverlag, München 1998 ISBN 3-406-32153-4

### Lyrikk

* Georg Winter: *Der Trödelbarde oder Die Schau der seltsamen Dinge.* 1986

### Andre verk

* Georg Winter: *Zungenbrecher*, Goldmann Verlag, München Jan. 2007, ISBN 3-442-15460-X
* Georg Winter: *Zungenbrecher*, Hörbuch, Random House Audio, München Dez. 2006, ISBN 3-86604-473-9

Eksterne lenker
---------------

* 
* 
* 

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Georg von Frundsberg**, også omtalt som *Fronsberg* og *Freundsberg* (født 24. september 1473 i Mindelberg, død 20. august 1528 samme sted) var en sørtysk landsknekt og ridder i tjeneste for habsburgiske keisere i Det tysk-romerske rike.

Han kom fra en tyrolsk med en rekke riddere som hadde slått seg ned i Øvre Schwaben. Han kjempet for keiser Maximilian I i den schwabiske krig i 1499 og ble blant annet sendt til Italia for å assistere hertugen av Milano Ludovico Sforza fra Huset Sforza i hans kamp mot franskmennene.

Maximilian I slo han til ridder i 1504 for sin innsats for ham.

Han førte eget befal fra 1510. Frundsberg var en meget dyktig taktiker og ga store bidrag til den keiserlige seieren i slaget ved Pavia i 1525 under Karl V, hvor Frundsberg hadde kommandoen over 15 000 mann.[]

Annet
-----

Under andre verdenskrig ble Waffen-SS-divisjonen 10. SS-panserdivisjon Frundsberg oppkalt etter ham.

Referanser
----------

1. 1 2   Autorités BnF, BNF-ID 12135225b, besøkt 4. desember 2022[Hentet fra Wikidata]
2. 1 2 3   Genealogics[Hentet fra Wikidata]

Eksterne lenker
---------------

* (en) Georg von Frundsberg – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** Geni **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC
 |
**Inner Wheel International** er en verdensomspennende kvinneorganisasjon med over 100 000 medlemmer fordelt på 103 land. Inner Wheel har nær tilknytning til Rotary International, og kvinner kan bli medlem ved å bli invitert av et Inner Wheel medlem. 

Inner Wheel ble startet i Manchester i England 10. januar 1924. 

Inner Wheels formål er:

* å fremme sant vennskap
* å oppmuntre til personlig hjelpsomhet og tjeneste
* å utvikle internasjonal forståelse

Inner Wheel Norge er landsdekkende, består av 75 klubber og ca.1700 medlemmer. Første Inner Wheel avdeling ble startet i Bergen i 1935.

Inner Wheel Norge har følgende prosjekter gående: 

* Inner Wheels narkotikahundprosjekt.
* Bekjempelse av fistula i samarbeid med Det Norske Misjonsselskap.
* Handicamp i samarbeid med Rotary Norge.
* Utveksling av studenter (i samarbeid med Rotary Norge ).
* Bidrag til Tubfrim.

Eksterne lenker
---------------

* 

  


|  |  |
| --- | --- |
| Oppslagsverk/autoritetsdata | Nationalencyklopedin
 |
**Ryukyuspråk**, også kalt **hogen**, er en språkfamilie bestående av seks språk som blir snakket på Ryukyuøyene, en øygruppe som strekker seg fra Taiwan til Japan. Ryukyuspråkene utgjør sammen med japansk en større språkfamilie, som betegnes som japoniske språk. Avstanden mellom ryukyuspråkene og japansk er større enn f.eks. avstanden mellom tysk og engelsk.

Språk
-----

* Amami, snakkes på Amamiøyene. Talere: 130,000
* Miyako (*myaaku hutsi*), snakkes på øyene i Miyako-distriktet. Talere: 55,783
* Okinawa (*uchinaaguchi*), snakkes i de sørlige og sentrale delene av Okinawa og øyene omkring. Talere: 900,000
* Kunigami, snakkes i Yanbaru-distriktet på øya Okinawa og på øyene omkring.
* Yaeyama (*yaima munii*), snakkes på øyene i Yaeyama-distriktet. Talere: 44,650
* Yonaguni, snakkes på øya Yonagumi i Yaeyama-distriktet. Talere: 1,800.

Det er en del uenighet om den interne klassifiseringen av ryukyuspråkene. De er alle relativt nær hverandre, og talere av de mindre språkene kan også snakke okinawa. Etter at Japan annekterte Ryukyuøyene i 1879, har det pågått en sterk assimileringspolitikk fra Japans side. På øya Okinawa er det svært sjeldent at barn lærer annet enn japansk, og selv om okinawa er det største av språkene, har det få talere under 20 år. Også de andre språkene har få unge morsmålstalere.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL
 |
**William Selly Haurowitz** (født 4. august 1847 i Trondhjem, død 10. januar 1908 i Hillerød) var en norsk-dansk bryggerimester.

Han var trolig sønn av bryggerieier Erich Christian Dahl og hans elskerinne Anna Marie Irgens, men ble oppdratt av det danske skuespillerparet Wilhelm Haurowitz og Henriette Sophie Nielsen i Trondhjem. Han giftet seg i 1878 med Marie Cathrine Knudtzon, datter av seddelskriver i Norges Bank Hagbarth Knudtzon (sønnesønn av Hans Carl Knudtzon).

I 1860-årene ble William Haurowitz ansatt ved E.C. Dahls bryggeri i Trondhjem og utdannet til brygger, dels ved utenlandsopphold. Haurowitz gikk fra stillingen som kontorsjef da han overtok som direktør etter Dahls død i 1882. Han arvet 200 000 kroner etter Dahl, men benyttet aldri forkjøpsretten til bryggeriet. Han var dansk konsul i Trondhjem 1883–1887 og formann i forstanderskapet i Trondhjems Arbeiderforenings Spareskillingsbank 1885–1887

I 1887 ble han direktør ved Bryggeriet i Rahbeks Allé på Vesterbro i København. I 1891 gikk bryggeriet inn i De forenede Bryggerier (nå Carlsberg), der Haurowitz ble administrerende direktør. Han var også formann i Dansk Bryggeriforening. I 1899 måtte han fratre sin stilling etter mistillit fra ledende funksjonærer i selskapet.

Haurowitz ble utnevnt til etatsråd og ridder av Dannebrogordenen. Han var også frimurer.

Referanser
----------

1. 1 2  Bratberg, Terje (2000). «Erich Christian Dahl». *Norsk biografisk leksikon*. Besøkt 27. juni 2014.
2. ↑  Jensson, Liv (1981). *Biografisk skuespillerleksikon*. Oslo: Universitetsforlaget. s. 69–70.
3. ↑  «Ministerialbok for Trondheim prestegjeld, Domkirken sokn 1877-1891 (1601M2). William Selly Haurowitz». Arkivverket. Besøkt 27. juni 2014.
4. 1 2 3  Schmidt, Olaus (red.) (1956). *Aksjeselskapet E.C. Dahls bryggeri 1856-1956. 100 år*. Trondheim. s. 38–41.
5. ↑  «Folketelling 1885 for 1601 Trondheim kjøpstad. William Selly Haurowitz». Arkivverket. Besøkt 27. juni 2014.
6. ↑  Schmidt, Olaus (1953). *Spareskillingsbanken Trondheim 1853-1953*. Trondheim. s. 101.
7. ↑  *Ministerialtidende for kongeriget Danmark for aaret 1896*. København: J.H. Schultz.
8. ↑  Grøgaard, Jens B. (1933). *St. Joh:s logen "Nordlyset" gjennem 50 år 1883-1932*. Trondheim.

|  |  |
| --- | --- |
| Oppslagsverk/autoritetsdata | Geni
 |
Hare Court, within the Inner Temple.
**Inner Temple** (eg.:*The Honourable Society of the Inner Temple*) er et av Londons Inns of Court dvs. advokatsamfunn,(«fagforeninger») for skrankeadvokater og dommere i London. For å bli medlem og praktisere som advokat i England og Wales må den ekelte tihøre et av disse Inns. Det ligger i Temple area i hovedstaden, nær *Royal Courts of Justice* og innen City of London.

Forningens arbeidsområde
------------------------

The Inner Temple i
er en av de fire Inns of Court, som sammen med Gray's Inn, Lincoln's Inn og Middle Temple Inn er ansvarlig for opplæring, trening og valg av advokater innen England og Wales. Deres medlemmer er de eneste som har tillatelse til å kalle seg *barrister to the Bar* og kan praktisere som advokat. The Temple er en uavhengig organisasjon og arbeider som en trust.

Den har om lag 8 000 medlemmer og får omtrent 450 nye søknader i året.[] Selv om lauget tidligere kun hadde som oppgave utdannelse og disiplinære tiltak er dette nå delt mellom de fire Inns med *the Bar Standards Board*

Referanser
----------

1. ↑  «Inner Temple». Inner Temple. Besøkt 24. november 2009.

Eksterne lenker
---------------

* (en) Offisielt nettsted Rediger på Wikidata

* (en) Inner Temple – kategori av bilder, video eller lyd på Commons Rediger på Wikidata
* Official Website

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** VIAF **·** LCCN **·** ISNI
 |

| * v
* d
* r

* Stor-London
* London
* City of London

 |
| --- |
| Englands flagg | 
* *Londons bydeler*: Barking and Dagenham
* Barnet
* Bexley
* Brent
* Bromley
* Camden
* Croydon
* Ealing
* Enfield
* Greenwich
* Hackney
* Hammersmith and Fulham
* Haringey
* Harrow
* Havering
* Hillingdon
* Hounslow
* Islington
* Kensington and Chelsea
* Kingston
* Lambeth
* Lewisham
* Merton
* Newham
* Redbridge
* Richmond
* Southwark
* Sutton
* Tower Hamlets
* Waltham Forest
* Wandsworth
* Westminster

 |
| 
* City of London
	+ *Enklaver*: Inner Temple
	+ Middle Temple

 |
| 
* Greater London Authority
* Londonforsamlingen
* Borgermesteren

 |
Riaskyst i Asōbukta på øygruppen Tsushima i Japan
Limbukta i Kroatia.
San Francisco-bukta er en ria.
**Ria** (pl. *rias*) er betegnelsen på en elvedal som er delvis nedsunket i havet. Dalen til en ria er ikke skapt av en isbre, og den tidligere elvemunningen ligger under havet som følge av historisk stigende havnivå, eller subsidens (landområde som har sunket). Ofte har disse fjord-liknende dalene et grenet mønster, som viser dalene, åsene og elvenes løp før nedsenkningen fant sted. Resultatet kan være en labyrint av øyer, sund og fjordarmer. En ria kan også være rett, nesten uten grener. 

**Riaskyst** er en kystlinje med flere parallelle rias delt av åsrygger som går et stykke inn i landet.

Etymologi
---------

Ordet *ria* kommer fra galisisk *ría* eller portugisisk *ria*, som er beslektet med det spanske og galisiske *río* eller det portugisiske *rio*, som betyr «elv». Store deler av den galisiske kysten i Spania er riaskyst.

Eksempler
---------

Noen eksempler på rias rundt om i verden.

### Europa

* I Galicia:

Rías Baixas: Ría de Vigo, Ría de Pontevedra, Ría de Arousa, Ría de Muros e Noia, m.fl.
Rías Altas: Ría de Betanzos, Ría de Coruña, Ría do Burgo, Ría de Ferrol, Ría de Camariñas, Ría de Cedeira, Ría de Ortigueira, Ria de Foz, Ría de Ribadeo, m.fl.
* L’aber Wrac’h, L’aber Benoît, L’aber Ildut i Bretagne.
* Lough Swilly i Irland.
* Milford Haven i Wales.
* Sørkysten av England er en nedsunket kyst med flere rias, blant annet havnene i Portsmouth og Southampton.
* Limbukta i Kroatia.
* Kotorbukta i Montenegro.

### Afrika

* Kilindini havn ved Mombasa i Kenya.

### Asia

* Sanrikukysten i Japan.
* Den sørvestlige kysten i Sør-Korea.

### Oseania

* Områder ved Sydney og Perth i Australia.
* Kaipara Harbour og Hokianga Harbour på Nordøya, New Zealand.
* Marlborough Sounds på Sørøya, New Zealand.

### Nord-Amerika

* New York Harbor, Narragansett-bukta, Delawarebukten, San Francisco-bukta i USA.
* Charlottetown Harbour på Prince Edward Island i Canada.

### Sør-Amerika

* Ría Deseado i Patagonia, Argentina.

Eksterne lenker
---------------

* (en) Rias – kategori av bilder, video eller lyd på Commons Rediger på Wikidata
* Ría *Store norske leksikon*

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
**Dvergroteter** (*Phymatopus hecta*) er en sommerfugl som tilhører familien rotetere (Hepialidae). Den finnes over hele Norge bortsett fra Finnmark.

Utseende
--------

En nokså liten (vingespenn 23 – 32 mm), slank sommerfugl. Den er den minste og spinkleste av den norske roteterne. Hannen er livlig farget, varmt rødbrun med sølvaktige flekker, mens hunnen er gråbrun. Hannen har hvite, litt sølvaktige flekker som danner to, vanligvis ufullstendige, skrå tverrbånd på forvingene. Hos hunnen er disse tverrbåndene vanligvis fullstendige, men bare litt lysere enn vingens grunnfarge. Bakvingen er mørk grå hos begge kjønn, vingefrynsene brunlige. Larven er 30 – 35 mm lang når den er utvokst, brungrå på farge med brun hodekapsel og gråbrune flekker på forkroppens ryggplater.

Levevis
-------

Den lever i og ved fuktig løv- og blandingsskog, og kan også være tallrik i områder dominert av einstape (*Pteridium aquilinum*). Larven lever i bakken, på røttene av mange ulike planter, blant andre brennesle (*Urtica dioica*), einstape, røsslyng (*Calluna vulgaris*), syrer (*Rumex* spp.) og ulike slags skogsbær (*Vaccinium* spp.). De voksne sommerfuglene flyr i juni – juli. Hannene svermer lavt over vegetasjonen en halvtimes tid om kvelden, men gir seg før det blir mørkt. Hannen sender ut feromoner fra luktkjertler i bakbeina. Hunnene blir lokket inn til der hannene svermer, og slår seg ned i vegetasjonen, der hannene finner dem. Paringen varer flere timer, etterpå legger hunnen ca. 300 egg. Hos denne arten tar larveutviklingen vanligvis bare ett år, men det kan gå to eller endogtil tre i nordlige områder.

Utbredelse
----------

Den er utbredt i Europa og det nordlige Asia østover til Japan. I Norge er den vanlig nord til Troms.

Referanser
----------

1. 1 2  «Artsdatabankens artsopplysninger». Artsdatabanken. 17. juli 2020. Besøkt 17. juli 2020.

Kilder
------

* Bengtsson, B.Å. Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 73 – 91. ISBN 978-91-88506-60-3
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Norges sommerfugler*, dvergroteter:
* Nettsiden *Svenska Fjärilar*, med bildegalleri:
* *Hepialus hecta* på UK moths:

Eksterne lenker
---------------

* (en) *dvergroteter* i Encyclopedia of Life Rediger på Wikidata

* (en) *dvergroteter* i Global Biodiversity Information Facility Rediger på Wikidata

* (no) *dvergroteter* hos Artsdatabanken Rediger på Wikidata

* (sv) *dvergroteter* hos Dyntaxa Rediger på Wikidata

* (en) *dvergroteter* hos Fauna Europaea Rediger på Wikidata

* (en) *dvergroteter* hos NCBI Rediger på Wikidata

* (en) *Kategori:Phymatopus hecta* – bilder, video eller lyd på Wikimedia Commons Rediger på Wikidata

* (en) *Phymatopus hecta* – galleri av bilder, video eller lyd på Wikimedia Commons Rediger på Wikidata
**Sandtorgholmen** (**Sandtorgholmen handelssted**) var et handelssted som lå på halvøya Sandtorgholmen ved Sandtorg sør i Harstad kommune. Handelsstedet er et av de eldste nord for Trondheim og ble nevnt første gang i 1321, og det er kjent at det har vært drift på halvøya siden 1557, da Lars Thrundiemsfar var ansvarlig for driften. Her har vært storstilt jekte- og pomorhandel opp gjennom tidene.

I 1770 fikk handelsstedet tildelt gjestebevilling for salg av vin og brennevin som det første stedet i regionen. Denne bevillingen ble beholdt i 150 år – frem til 1920. I denne perioden ble det bygget vinkjeller på stedet, som fortsatt er intakt. Vinkjelleren bærer navnet *Malagakjelleren*, et navn som hentyder til den tida da vinen som ble importert på fat til Norge kom fra Spania.

Fra starten av 1800-tallet hadde stedet et poståpneri, og stedet har hatt dampskipsekspedisjon, krambuhandel, bakeri, samt jordbruk.

I 1873 besøkte Kong Oscar II stedet, noe som viser at stedet var et av de viktigste i regionen, da han valgte å besøke Sandtorgholmen foran å besøke Harstad og Tromsø. Under besøket møtte 4000 personer fra "almuen" opp for å hylle kongen.

På det meste har Sandtorgholmen hatt 28 fastboende, og en har kunnet talt i alt 27 bygninger på stedet, og i dag står bare et fåtall av dem. Hovedhuset er et sveitserhus i dragestil som ble flyttet til sin nåværende plassering i 1916. Årsaken til flyttingen var at det tidligere hovedhuset hadde brent ned bare 10 år etter det ble bygget. Stabburet på stedet er omkring 300 år gammelt og *Borgstua* ble bygget rundt 1860. I tillegg er det en brygge og uthus fra tidlig 1900-tall på stedet.

Stedet eies i dag av Harstad kommune, og det er hotell-, camping- og cafédrift på stedet, i tillegg til at stedet karakteriseres som en severdighet. Stedet er tildelt Olavsrosa.

* Hovedhuset er et sveitserhus i dragestil, og fikk sin nåværende plassering i 1916.Hovedhuset er et sveitserhus i dragestil, og fikk sin nåværende plassering i 1916.
* Brygga på Sandtorgholmen ble reist tidlig på 1900-tallet.Brygga på Sandtorgholmen ble reist tidlig på 1900-tallet.

Eksterne lenker
---------------

* Sandtorgholmen hotell
* Sandtorgsidene
* «Sandtorgholmen». *Kulturminnesøk*. Riksantikvaren – Direktoratet for kulturminneforvaltning.

  


|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**Dvergsilkeape** (*Cebuella pygmaea*) er en primat som er utbredt i det vestlige Sør-Amerika og lever i regnskogen, langs elver i det vestlige Brasil, sydøst i Colombia, øst i Ecuador og øst i Peru. Arten er eneste art i slekten ***Cebuella***.

Dvergsilkeapen er verdens minste primat med en lengde på 12–15 cm, en hale på 17–23 cm og en vekt på 100–125 g; sammenkrøkt får den plass i en håndflate. Dvergsilkeapen har en karakteristisk svart ringmerket hale og finnes vanligvis i grupper på opptil seks, som består av et voksent par og flere kull. Den lille apen kalles også *pygmeape* og *fingerape*. 
Den lever i imidlertid lenge for et så lite pattedyr å være; den kan bli opptil 12 år gammel. 
Dvergsilkeapen har samme formeringsvaner som andre silkeaper, der bare ett par i en flokk på 5–10 parer seg. Andre flokkmedlemmer, vanligvis eldre unger, er hjelpere som bærer de to yngste rundt etter at faren har tatt seg av dem i de første leveukene. Dvergsilkeapen må være på vakt for rovdyr som slanger og rovfugler. Fysisk er en dvergsilkeape gjenkjennelig med sin gåteringet hale samt et lag med pels som er en annen farge på tuppen til roten.

Kosthold
--------

Dvergsilkeapen skiller seg fra andre silkeaper på måten den eter kvae; den graver ut 10 eller flere nye hull i barken på trær hver dag, duftmarkerer dem, og vender tilbake til disse og eldre hull med jevne mellomrom for å skrape ut den klebrige væsken som tyter fram med de lange fortennene i underkjeven. Den eter også nektar, frukt og smådyr som larver og edderkopper.

Eksterne lenker
---------------

* (en) *Dvergsilkeape* i Encyclopedia of Life Rediger på Wikidata

* (en) *Dvergsilkeape* i Global Biodiversity Information Facility Rediger på Wikidata

* (en) *Dvergsilkeape* hos Fossilworks Rediger på Wikidata

* (en) *Dvergsilkeape* hos ITIS Rediger på Wikidata

* (en) *Kategori:Cebuella pygmaea* – bilder, video eller lyd på Wikimedia Commons Rediger på Wikidata

* (en) *Cebuella pygmaea* – galleri av bilder, video eller lyd på Wikimedia Commons Rediger på Wikidata

* *Cebuella pygmaea* – detaljert informasjon på Wikispecies Rediger på Wikidata
* Nettstedet ARKive:  (en)
* Nettstedet Anmialdiversity:  (en)

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Heinrich August de la Motte Fouqué** var en prøyssisk general og nær venn av kong Fredrik den store. Fouqué hadde tittelen *Freiherr* (baron).
Han be født i Haag i en gammel normannisk familie. Fouqué ble en del av hoffet til Leopold I av Anhalt-Dessau i 1706. Som kadett i det 3. Infanteri-regimentet i Halle, tok Fouqué del i det prøyssiske felttoget i Forpommern. Han ble forfremmet til *Premier-Leutnant* i 1719, *Stabskapitän* i 1723 og kompanikommandør i 1729.

Fouqué ble venn med kronprins Fredrik II da han besøkte ham i Küstrin. Etter å ha kranglet med Leopold etter at Fouqué 
ikke ble forfremmet, forlot han Preussen og gikk i tjeneste for danskene. Da Fredrik inntok Tronen i 1740 ba Fredrik ham å komme tilbake og forfremmet han til oberst samme år.

Under den første schlesiske krigen i 1742 ledet Fouqué en grenaderbataljon og ble guvernør i Glatz. Han ble forfremmet til generalmajor i 1743 og fikk kommando over et infanteriregiment et år senere. I 1751 ble han generalløytnant.

I 1757, under Syvårskrigen hengte Fouqué den katolske presten Andreas Faulhaber fordi han visstnok hadde oppfordret garnisonen i Glatz til å desertere. Fredrik gav Fouqué kommando over 13 000 soldater for å forsvare Schlesien mot fiendtlige angrep. I juni 1760 ble den undertallige Fouqué tvunget til å trekke seg tilbake fra kamp tre ganger mot en østerriksk styrke ledet av Ernst Gideon von Laudon. Da Fredrik ga ordre til generalen om å rykke fram igjen, ble Fouqué slått med 8 000 soldater under slaget ved Landeshut den 23. juli 1760. Han ble skadet tre ganger av sabler og ville ha dødd om ikke stallkaren hans, Trautschke hadde varslet de østerrikske dragonene om at de angrep en kommanderende offiser. Da dragonlederen Voit vernet Fouqué og tilbød ham hesten sin, svarte Fouqué: «jeg kommer til å tilsmusse den fine salen med blodet mitt» og Volt svarte: «salen min kan bare høste fordel av blodet til en helt». Da Fredrik hørte at Fouqué var blitt fanget og om adferden hans, sa han: «Fouqué oppførte seg som en romer.»

Fouqué ble sluppet fri fra østerrikerne da krigen var over i 1763. Han ble nødt til å benytte rullestol resten av livet og følte skam etter nederlaget ved Landeshut, og ønsket ikke å komme tilbake til Glatz. I stedet trakk han seg tilbake til Brandenburg an der Havel.

Referanser
----------

1. ↑  MacDonogh, s. 844
2. ↑  MacDonogh, s. 133
3. ↑  MacDonogh, s. 270
4. ↑  MacDonogh, s. 283
5. ↑  Reiners, s. 208
6. ↑  Buettner, *La Motte Fouqué*, in MacDonogh, p. 295

Kilder
------

* + MacDonogh, Giles (2001). *Frederick the Great: A Life in Deed and Letters*. New York: St. Martin's Griffin. s. 436. ISBN 0-312-27266-9.
	+ Reiners, Ludwig (1960). *Frederick the Great, a Biography*. New York: G. P. Putnam & Sons. s. 304.

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** SUDOC **·** BPN **·** NKC
 |
**«Happy Birthday Sweet Sixteen»** er en amerikansk popsang med melodi av Neil Sedaka og tekst av Howard Greenfield. Den ble utgitt av Sedaka på single for RCA Victor i 1961.

Andre versjoner
---------------

Det svenske dansebandet Flamingokvintetten spilte i 1968 inn en engelskspråklig coverversjon av sangen som 3. august 1968 nådde førsteplassen på Tio i topp og 27. august førsteplassen på Kvällstoppen.

Flamingokvintetten spilte samme år også inn melodien med svensk tekst. Tittelen var «Hon är sexton år i dag» og innspillingen kom på Svensktoppen.

En versjon med samme tekst ble spilt inn av dansebandet Larz-Kristerz på CD-platen *Stuffparty 1* i 2003.

I 2009 spilte Damian McGinty fra Celtic Thunder inn en coverversjon. Den ble utgitt på gruppas CD-plate *Take Me Home*.

Norsk versjon
-------------

Lasse Hovd har skrevet en norsk tekst. Den norske tittelen er «Hun er atten år i dag». 

### Innspilling

* Ole Ivars. Utgitt på singlen Troll TR 250 i 1968.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Neil Sedaka | Norges flagg VG-lista | # 8 | 5 (# 8 i 2 uker) | 1961 |
| Neil Sedaka | Storbritannias flagg Storbritannia | # 3 | 18 | 23. desember 1961 |
| Neil Sedaka | USAs flagg Billboard Hot 100-listen | # 6 |  | 1961 |

Referanser
----------

1. ↑  norwegiancharts.com - Neil Sedaka - Happy Birthday Sweet Sixteen
2. ↑  «Tio i topp – et oppslagsverk». Arkivert fra originalen 29. desember 2012. Besøkt 20. august 2009.
3. ↑  Ole Ivars hjemmeside
4. ↑  norwegiancharts.com - Neil Sedaka - Happy Birthday Sweet Sixteen
5. ↑  Chart Stats - Neil Sedaka - Happy Birthday Sweet Sixteen
**Stein Vale** (født 29. august 1957) er en norsk jurist, statsadvokat ved Oslo statsadvokatembeter og forfatter. Han har blant annet vært dommerfullmektig, sekretær for Straffelovkommisjonen, politiadvokat, assisterende sjef i Politiets sikkerhetstjeneste (PST), tingrettsdommer, rådgiver i NORLAG (The Norwegian Mission of Rule of Law Advisers to Georgia) og Legal Adviser i Somalia for EUs maritime sikkerhetsmisjon EUCAP Nestor. Fra 1999 til 2001 var han redaktør for Politiembetsmennenes Blad. Som statsadvokat skrev han påtalemyndighetens tilsvar til Arne Treholts tredje begjæring om gjenopptagelse av straffesaken hans. Vale utgav i 2009 boken *Teppefall i Treholtsaken*. I 2018 skrev han påtalemyndighetens uttalelse til den syvende begjæringen om gjenåpning av Torgersen-saken.

Stein Vale var formann i Akershus Unge Høyre 1979–1980.

Bibliografi
-----------

* Stein Vale (2009). *Teppefall i Treholtsaken*. Oslo: Cappelen Damm. s. 336. ISBN 9788202299880.
* "Piratvirksomheten utenfor Somalia" i *Straff & frihet,* *Festskrift til Tor-Aksel Busch*, Gyldendal, 2019.

Referanser
----------

1. ↑  *Teppefall i Treholtsaken* hos Cappelen[*død lenke*]
2. ↑  Ådne Husby Sandnes (25. oktober 2018). «Fasting Torgersen-saken: Avfeier siste håp». VG. Besøkt 5. juli 2021.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
**Per Torgeir Waage** (født 11. februar 1958) er en tidligere norsk landslagsspiller i bandy. Waage var målvakt og representerte Drafn fra Drammen i hele sin karriere. Han debuterte på landslaget mot Finland i 1979 og var fast inventar i det norske målet stort sett gjennom hele 1980-tallet. Totalt fikk han 51 landskamper. Waage ble kåret til verdens beste målvakt i fem internasjonale turneringer, blant annet i sitt første verdensmesterskap i 1981.

Waage avgjorte lilleputtfinalen i 1970 ved å sette inn den avsluttende straffen i straffeslagskonkurranse. Etter dette har det blitt forbudt for målvakter å bruke kølle, og dermed delta i straffekonkurranse.

Han ble norgesmester med Drafn i 1991, men ble tvunget til å legge opp året etter på grunn av en kneoperasjon.

Waage representerte Drafn også i fotball, der han opererte i motsatt ende av banen, som en frekk og flittig målscorer.

Referanser
----------

1. ↑  «Moen på AllStarteam». Aftenposten Aften. 11. februar 1985.
2. ↑  «Lørdagsbørsen». Verdens Gang. 19. september 1992.
**Stein Pettersen** (født 1967 på Elverum)[] er en norsk journalist, TV-kommentator, forfatter og redaktør.

Fra 2007 til 2013 var Pettersen redaktør for bladet *Bil* som gis ut av Bilforlaget. Han ble senere informasjonsjef i Stellantis med ansvar for Citroën, Opel og Jeep.

Han arbeidet med motor- og trafikkstoff i *Romerikes Blad* fra 2005 og ansvarlig for det månedlige bilaget *Romerikes Blad Bil*. Har også skrevet frilans for flere aviser og magasiner.

Siden 2009 har han også vært kommentator og ekspertkommentator for flere Formel 1-sendninger på V sport og Viaplay

Pettersen startet sammen med Toro Andersen og Stian Strømseth nettsiden Formel-1.no i 2004. Nettsiden leverer nyheter om Formel 1 på norsk. 

I 2013 oversatte han boken *Top Gear : The cool 500* til norsk, sammen med Eirik Myhr, utgitt på Exlibris media. 

Han har skrevet lærebøker om bruk av grafisk programvare som Photoshop, InDesign og Illustrator utgitt på Ellbro forlag tidligere Visual World.

Eksterne lenker
---------------

* formel-1.no
**Per (Peter) Tangvald** (født 27. september 1924, død 22. juni 1991) var en norsk seiler og eventyrer.

Han ble født i Oslo, som sønn av Thor Tangvald (1898–1964) og Rigmor Tangvald, født Rødland (1901–1977). I 1959 la han ut i sin 32 fots seilbåt «Dorothea», og seilte resten av sitt liv jorden rundt. Han var stadig å se i norske ukeblader med sine livshistorier.

Han var gift sju ganger, og hans femte kone Lydia ble skutt av pirater 20. februar 1979. Hans sjette kone Ann druknet da hun falt overbord i 1984. Han omkom i 1991 sammen med sin datter Carmen på ni år i forliset med båten «L'Artemis de Pytheas» som han selv hadde bygget i Fransk Guyana, og som var uten motor og strøm. Sønnen Thomas overlevde forliset, som skjedde ved kysten av Bonaire på De nederlandske Antiller.

Tangvald spilte en rolle i *Mytteriet på Bounty* med Marlon Brando i hovedrollen, og han ga også ut to bøker som er kjent internasjonalt; *Havets Vagabond* og *På liv og død*. I TV-serien Folk i farta sesong 2 besøkte Alex Rosén med barnebarnet Gjermund Tangvald, sønnen Thomas i Karibia, og sammen fant de vrakrestene og stedet hvor faren omkom da sønnen var 15 år. Gjermund og Thomas var da jevngamle. Thomas er forsvunnet på havet i 2014.

Bibliografi
-----------

* 1966: *Sea gipsy*, Kimber ISBN 0718303202
* 1991: *At Any Cost: Love, Life & Death at Sea : An Autobiography*, Cruising Guide Pubns, ISBN 0944428096

Filmografi
----------

* 1962: *Mytteriet på Bounty* – Sjømann

Litteratur
----------

* Richard Henderson: *Singlehanded Sailing: The Experiences and Techniques of the Lone Voyagers* ISBN 0070281645

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** LCCN **·** ISNI
 |
**Per Ulv** (USA: Wile E. Coyote) er en tegnefilmfigur fra Warner Bros' *Looney Tunes*-serie.

Som figurens engelske originalnavn tilsier, er dyret en coyote, det vil si en prærieulv. I tegneserieuniverset brukes en rekke ulike «vitenskapelige» navn og synonymer på arten: *Canis sultus, Eatius birdius, Carnivorus vulgarus, Famishius famishius, Eamishus vulgarus, Evereadii eatibus, Roadrunnerus digestus, Eatibus anythingus, Eatibus almost anythingus, Famishus fantasticus, Eternalii famishiis, Famishus vulgarus, Hardheadipus oedipus, Eternalii famishiis, Famishius vulgaris ingenius, Eatius sloobius, Carnivorous slobbius, Hardheadipus ravenus, Apetitius giganticus, Hungrii flea bagius, Overconfidentii vulgaris, Caninus nervous rex, Grotesques appetitus, Nemesis riduclii*.

Det egentlige latinske navnet på arten er *Canis latrans*.

Det typiske for Per Ulv er hans mange, mislykkede forsøk på å fange Bippe Stankelbein (USA: *Roadrunner*). Per Ulv figurerer også i tegneserier og videospill.

Per Ulvs stemmer
----------------

Per Ulv er som regel helt taus, men han har snakket noen få ganger. 

Tilfellene der Per Ulv har snakket er:

* 4 kortfilmer der han prøver å fange og spise Snurre Sprett. "Operation: Rabbit", "To Hare Is Human", "Rabbit's Feat" og "Compressed Hare"

* En kortfilm med Bippe Stankelbein kalt *Adventures of the Road Runner*
* Tiny Toon Adventures-episoden «Piece of Mind»
* *Sprett! En Looney Tunes-serie/Snurre Sprett og vennene hans*
* Bugs Bunny Builders

Utenom disse tilfellene har stemmeskuespillerne til Per ulv kun gitt han vokaleffekter (latter, skriking osv)

Norske stemmer
--------------

* Harald Mæle i Looney Tunes
* Helge Winther Larsen i Snurre Sprett og Bippe Stankelbein Show
* Even Bergan i Snurre Sprett og Vennene Hans/Sprett! En Looney Tunes-serie

Se også
-------

* Liste over kjente ulver

Referanser
----------

1. ↑

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Xuyi** (kinesisk: 盱眙县; pinyin: *Xūyí Xiàn*) er et fylke i byprefekturet Huai'an i provinsen Jiangsu i Folkerepublikken Kina. I 1999 hadde det et folketall på 714 157 innbyggere.

Kulturminner
------------

Ming Zuling-mausoleet (*Ming zuling*, 明祖陵) – med gravene til foreldrene og besteforeldrene til grunnleggeren av Mingdynastiet, Zhu Yuanzhang (1328-1398, regjeringstid 1368-1398) – ble i 1996 oppført på Folkerepublikken Kinas liste over kulturminner.

Mausoleet ble oversvømmet ca. 1680, da Gulelven gikk over sine bredder og fant seg et nytt leie, forente seg med elven Huai He, og dannet innsjøen Hongze på sin vei mot havet. (Mingbyen Sizhou 泗州 like ved ble oversvømmet av innsjøen også). I løpet av 1960-årene sank vannstanden, og steinfigurene langs mausoleets hellige vei (*Shengdao*) kunne taes opp fra gjørmen og settes opp på nytt.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS
2. ↑  Eric N. Danielson: «

«The Ming Ancestor Tomb» Arkivert 30. desember 2014 hos Wayback Machine. i *China Heritage Quarterly*, No. 16, December 2008.
Zhou Xuan, en gang «sing-Song-girl», senere berømt sangerinne og skuespillerinne.
**Singsongpiker**, best kjent under den engelske betegnelsen **Sing-song girls**, er den vestlige terminologi for kurtisaner i Kina på 1800-tallet og tidlig på 1900-tallet. Uttrykket er særlig knyttet til Shanghai selv om det var et helt alment fenomen, og alternativt ble disse unge kvinnene også kalt **Flower girls** (blomsterpiker). 

Forut for Xinhairevolusjonen i 1911 var det mulig for en kinesisk allerede gift mann å finne seg en konkubine i den hensikt å få en sønn med henne. Noen familier hadde bare døtre, og en annen hustru var da påkrevet for å føre familienavnet videre. En mannlig arving var viktig også av den grunn at det innen konfucianismen var viktig at den eldste sønn foretok rituelle offer som et uttrykk for familiens barnlige pietet overfor foreldre og forfedre. 

Dette var en skikk som kunne holdes i hevd også uten den første hustrus samtykke. Ektemannens handling her var lovbeskyttet. Den ble ikke regnet som utroskap så lenge det var et tiltak for å føre familienavnet videre – noe som etter kinesisk skikk bare skjer gjennom den mannlige linje. Det vanlige var å forvente at hustru og annenhustru kom overens med hverandre i samme hushold.

Det var stedvis nokså utbredt at mannen valgte seg konkubinen/annenhustruen blant syngende kurtisaner. Kurtisanen sang sanger for å tiltrekke seg menns oppmerksomhet i den hensikt å bli utvalgt til annenhustruer. 

De vestlige besøkende som så disse syngende kvinner var usikre på hva de skulle kalle dem, ettersom det ikke ville være riktig å betrakte dem som prostituerte. Slik oppstod uttrykket *Sing-Song-Girls*. Men det er også en annen versjon til navnets opphav. Ifølge en roman fra 1892 av Han Bangqing hang uttrykket sammen med at de unge kvinnene ble kalt *xi sang* 先生 på den stedlige wu-dialekten.

Se også
-------

* Yiji

Referanser
----------

1. ↑  Morris, Peter Thomas. (1992) *Cantonese Love Songs: An English Translation of Jiu Ji-Yung's Cantonese Songs of the Early 19th century*. Hong Kong University. ISBN 962-209-284-5
**Himal** er en fellesbetegnelse for befolkningen som bor i Himalaya i Nepal.

Andre, tilsvarende fellesbetegnelser er pahade (for folk som bor i ås-distriktene lavere ned) og madhesi (for innbyggere i lavlandsdistriket Tarai).

Himalaya er en stor del Nepals territorium, høyt anslått 35%. Men fjellene er tynt befolket, og har anslagsvis 7% av Nepals befolkning – i underkant av 2 millioner mennesker.

Språklig, kulturelt og religiøst er himal-befolkningen en del av kulturfellesskapet i Tibet. De snakker sinotibetanske språk som er varianter av tibetansk, og den dominerende religionen deres er tibetansk buddhisme. Dette inkluderer også en gruppe på om lag 20–000 – *bhutia* eller bhothe – som er etniske tibetanere. Alle disse etniske gruppene regnes til den nepalske minoritetsbefolkningen, janjati.

Den mest internasjonalt kjente gruppa innenfor himal-befolkninga er sherpafolket.

Se også
-------

* Sherpa
* Nepals geografi

Eksterne lenker
---------------

* Liste med pekere til artikler om himal-nasjonaliteter (Fra hjemmesiden til minoritetsorganisasjonen NEFIN.) (en)
**Singularis** (forkortet: sg. eller sing.) er et grammatisk trekk i kategorien numerus. Det er det umarkerte trekket i kategorien. I tillegg til å uttrykke at ordet som står i singularis refererer til *en* referent, kan det også uttrykke generisk referanse (setningen *Bjørnen er et pattedyr* refererer til alle bjørner, selv om substantivet står i singularis). I mange språk står også substantivet i singularis etter tallord, dette gjelder f.eks. alle tyrkiske og uralske språk. I tyrkisk tyder *baş* «hode», *başlar* er flertallsformen, men «fem hoder» er *beş baş* i singularis, ikke i pluralis.

På norsk brukes ofte begrepet «entall» eller «entallsform» i stedet for singularis.

Referanser
----------

1. ↑  «Bokmålsordboka | Nynorskordboka». *ordbok.uib.no*. Besøkt 19. november 2021.

| * v
* d
* r
Grammatisk tall/Numerus |
| --- |
| Substantiver og pronomen | entall/singularis **·** flertall/pluralis **·** totall/dualis **·** tretall/trialis **·** firetall/quadrialis **·** fåtall/paucalis |  |
| Verb og adjektiv | samsvarsbøying/kongruens |

|  |  |
| --- | --- |
| Oppslagsverk/autoritetsdata | GND
 |
Zhejiang-provinsen: Zhoushan er fremhevet
**Xihoumen-broen** er en hengebro for Kinas riksvei 329 bygd ved øygruppen Zhoushan (provinsen Zhejiang), den største offshore øygruppe i Folkerepublikken Kina. Den ble ferdig noen måneder før planlagt tid i desember 2007

Den 513 kilometer lange broforbindelsen har en 2,6 kilometer lang hovedbro med et spenn på 1 650 meter. Da den åpnet var der bare én bro med en lengre spennvidde, Akashi-Kaikyo-broen i Japan. Men det er atskillig andre broer under planlegging eller under konstruksjon, som også vil bli lengre.

Konstruksjonen begynte i 2005, og den første trafikk krysset broen den 16. desember 2007.

Byggekostnadene endte på ca. 2,48 milliarder yuan.

Xihoumen-broen forbinder øyene Jintang og Cezi. En annen planlagt bro, den 27 kilometer lange Jintangbroen, vil knytte sammen øya Jintang og bydistriktet Zhenhai i byprefekturet Ningbo. De to broene er annen fase av et kjempeprosjekt påbegynt i 1999 som vil knytte Zhoushanøyene med fastlandet med fem broer. Konstruksjonen av de tre andre broen er ferdig.

Referanser
----------

1. ↑  «World's Longest Suspension Bridge with Steel Box Beams Opens to Traffic». The People's Government of Zhejiang Province. 18. desember 2007. Arkivert fra originalen 9. februar 2012. Besøkt 25. februar 2008.

Eksterne lenker
---------------

* Xihoumen bridge images and location at Google Earth
* «ZJ to build world's 2nd longest suspension bridge». Zhejiang Online. 4. mars 2005. Arkivert fra originalen 9. mai 2009.  Arkivert 9. mai 2009 hos Wayback Machine.
* diagrams and artist's depiction
* official announcement in *People's Daily*

Panorama:Xihoumen-broen
Fra Konfuciustempelet i Qufu
Moderne statue av Konfucius i hans tempel i Beijing
Konfuciustempel i den gamle Song-hovedstaden Kaifeng, fotografert av Edouard Chavannes i 1907
**Konfuciustempler** (kinesisk: 孔庙, pinyin: *Kongmiao*, «konfuciustempel», eller 文庙, *Wenmiao*, «litteraturtempel») er templer bygde til minne om den kinesiske filosofen Konfucius. Det eldste, i filosofens hjemby Qufu i Shandongprovinsen, ble bygd i år 478 f.Kr. Dette tempelet er også det største, etter mange århundrers gradvise utbygginger. Det ble rasert under kulturrevolusjonen, men er senere blitt gjenoppbygd og restaurert.

Konfuciustempler ble vanlige over hele Kina i takt med at den kinesiske keisermakt utviklet konfuciuskulten, som skulle bli statsbærende. I 195 f.Kr. frembar Han-dynastiets grunnlegger, Han Gao Zu (regj. 206–195 f.Kr.), et offer til Konfucius' ånd ved hans gravmæle i Qufu. Ofringer til Konfulcius' ånd, og til hans mest fremstående disippel Yan Huis ånd, tok til i det keiserlige universitet (*Biyong*) så tidlig som 241.

I 454 ble det første statlige konfuciustempel bygd av Liu Song-dynastiet i det sørlige Kina (420 til 479). I 489 forordnet Det nordlige Wei-dynasti byggingen av et konfuciustempel i deres hovedstad, det første utenfor Qufu i Nordkina. I 630, forordnet Tang-dynastiet at skolene i alle provinser og fylker skulle ha et konfuciustempel, og dermed kom det til tempelbygging over hele keiserriket. 

Konfuciustemplene var ikke bare et sted for å hedre eller dyrke Konfucius, men fungerte mange steder som skoler og lokale for de keiserlige embedsmannseksamener.

Blant de best kjente er konfuciustemplene Xi'an (nå Steleskogen), Fuzi Miao i Nanjing og konfuciustempelet i Beijing.

I tillegg til de egentlige konfuciustemplene som var knyttet til statskulten til Konfucius, holder også mange av Konfucius' etterkommere (medlemmer av slekten 孔 Kong) seg med de sedvanlige kinesiske forfedretempler. Det er også andre templer rundt om som minner om konkrete dåder av Konfucius, og det er private konfuciustempler inne i gamle kinesiske akademier. 

Konfuciustempler finnes også utenfor Kina, som for eksempel i Vietnam, Korea, Japan, Taiwan og Indonesia. 

I Kina ble mange av disse templene på 1900-tallet (både før og etter 1949) omgjort til vanlige skoler.
**Tom Baker** (født 23. august 1940 i Vest-Virginia, død 2. september 1982 i New York City i New York) var en amerikansk skuespiller som spilte i Andy Warhols *Blow Job* (1963).

Han var kjent for å ha et rusproblem, og han var en nær venn av Jim Morrison, sanger i The Doors. Han døde av en rusmiddeloverdose, og det skapte forvirring i mediene. En annen Tom Baker, en britisk skuespiller, var mye mer berømt på grunn av at han spilte den fjerde Doktoren i *Doctor Who* (som ble vist på PBS i USA). Ettersom begge to hadde et rykte for å drikke mye, ble det antatt at det var den britiske skuespilleren som hadde dødd.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑  Se profil på Internet Movie Database

Eksterne lenker
---------------

* (en) Tom Baker på Internet Movie Database Rediger på Wikidata

* (en) Tom Baker på AllMovie Rediger på Wikidata

* (en) Tom Baker hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** ISNI **·** BNF **·** BNF (data) **·** NKC **·** BNE
 |
**IF Björklöven**, Björklöven er en svensk ishockeyklubb fra Umeå. Som ble stiftet 15. mai 1970 etter en sammenslåing av ishockeydelene av IFK Umeå og Sandåkerns SK. Klubben kalte seg den første "IFK / SSK, Umeå" før navnet IF Bjorkloven vedtatt for sesongen 1971/1972. På slutten av 1970-tallet og det meste av 1980-tallet klubben spilte i Sveriges øverste divisjon, Elite-serien. Klubben vant det nasjonale mesterskapet i 1987 etter å ha vunnet den fjerde av fem i finalserien mot Ferry BK. Til tross for en stor aktør avløp året etter at klubben gikk igjen til finalen, som imidlertid tapte (motstandere var igjen Färjestad). Sesongen gikk Björk fra Elite-serien. Deretter har klubben avanserte et par ganger, men ikke lyktes i å etablere seg i den høyeste ligaen igjen. Björk spilte i svenske eliteserie mellom 2001 og 2010, men på grunn av den økonomiske krisen i klubben måtte være noen elitlicens for Elite-serien og er nå den tredje høyeste liga, Division 1. 

Björklöven har akkurat scoret mål mot IK Oskarshamn i en kamp i Hockeyallsvenskan
En allsvensk kamp mot Rögle BK, Johan Svedberg nærmest i bilde til høyre

Eksterne lenker
---------------

* (sv) Offisielt nettsted Rediger på Wikidata

* (en) IF Björklöven – kategori av bilder, video eller lyd på Commons Rediger på Wikidata